La presentació de la sol·licitud d'autorització i abonament de la taxa s'ha de realitzar amb el termini mínim d'antelació, segons el tipus de tramitació, al primer dia de participació del/de la menor de 16 anys a l'espectacle públic, rodatge o sessió.
En el cas que es presenti una sol·licitud i s'aboni la taxa sense respectar el temps mínim previst d'antelació indicat, l'òrgan competent podrà denegar la tramitació de l'expedient, amb pèrdua de la taxa abonada, si considera que no concorren condicions suficients per poder gestionar l'expedient amb garanties.
Al formulari consta la declaració responsable del representant legal de menor conforme l'empresa responsable de l'espectacle públic o del rodatge li ha facilitat la documentació acreditativa dels riscos laborals i de totes les mesures de protecció previstes.
La sol·licitud ha d'identificar de forma concreta els menors afectats, les localitzacions, les jornades i horaris, i indicar quina serà la participació dels menors, i l'avaluació de riscos que s'ha d'adjuntar a la sol·licitud ha de venir referida als menors que participaran, als llocs previstos, i als riscos i mesures correctores, tenint en compte les circumstàncies d'edat dels menors, els horaris, les jornades, les actuacions a realitzar i els llocs de treball.
Requisits de la tramitació urgent
Per a la tramitació urgent cal que s'opti per aquesta opció al formulari de sol·licitud d'autorització, i que concorrin les circumstàncies següents:
Aquesta tramitació urgent excepcional podrà afectar, per tant, a expedients de participació de menors en les següents activitats:
La taxa associada a aquest tràmit és de 172,05€ per expedient, independentment del nombre de menors que s'incloguin a l'expedient i de resolucions complementàries.
Excepcionalment, es podrà sol·licitar l'autorització per a més d'un menor per a un mateix paper o actuació, o l'autorització de la participació d'un menor i suplents d'aquest.
Excepcionalment també, davant la previsió de, per exemple, possibles pluges en algun dels dies a autoritzar, es podrà assenyalar a la sol·licitud un dia substitutori, i/o una localització substitutòria, sempre que aquesta consti a l'avaluació de riscos.
En tot cas, s'haurà d'informar de les baixes de menors i localitzacions que es produeixin, mitjançant el formulari de modificació de dades (veure modalitat "Sol·licitar la modificació de dades de l'espectacle públic o de menors de 16 anys participants, o el desistiment de l'expedient"), tan bon punt es tingui coneixement d'aquestes, adjuntant nou full de càlcul amb la relació de dades actualitzades.
Limitacions horàries per tram d'edat:
Fins a 6 setmanes: No es pot autoritzar (descans obligatori de la mare).
Fins a 6 mesos: 20 minuts màxim en un període de 2 hores.
De 6 mesos a 2 anys: 2 hores màxim en un període de 4 hores.
De 3 a 6 anys: 4 hores màxim en un període de 6 hores.
De 7 a 12 anys: 5 hores màxim en un període de 7 hores.
De 13 a 16 anys: 6 hores màxim en un període de 8 hores.
Només s'admeten arxius adjuntats en format PDF, Word, Zip o Rar, atès que els arxius d'imatge (JPEG, GIF, i PNG) pesen molt i l'aplicació no permet superar els 5MB de documentació (inclòs el pes del fitxer de sol·licitud).
Perquè es pugui efectuar la tramitació urgent cal indicar aquesta opció dins el formulari de sol·licitud.
L'Administració revisarà l'expedient.
Si hi manca documentació es farà un requeriment mitjançant notificació electrònica.
Un cop sigui a l'expedient la documentació completa, si l'expedient és de tramitació ordinària es donarà trasllat a la Inspecció de Treball (ITC) per tal que emeti un informe.
Amb aquesta finalitat, la ITC citarà a compareixença l'empresa productora.
En aquest tràmit la ITC podrà sol·licitar la informació i documentació que en cada cas cregui adient.
L'Administració dictarà i notificarà la resolució abans del dia de l'actuació.
Si no s'ha dictat una resolució expressa, la sol·licitud s'entendrà desestimada per silenci administratiu.
L'autoritat laboral dictarà la resolució d'autorització o denegació, en tot o en part, de la participació del menor en l'actuació, la qual es notificarà a les persones interessades.
Si el rodatge o l'espectacle es realitza només a l'àmbit territorial d'uns Serveis Territorials de Departament, serà aquest òrgan qui resoldrà, i quan l'actuació es produeixi a més d'un àmbit territorial, la competència per tramitar i resoldre l'expedient serà la Direcció General de Relacions Laborals, Treball Autònom i Seguretat i Salut Laboral.
Contra aquesta resolució, que exhaureix la via administrativa, es pot interposar una demanda davant dels jutjats socials, en el termini de dos mesos a comptar des de la recepció de la notificació.
Potestativament, també es pot interposar un recurs de reposició en el termini d'un mes a comptar des de la recepció de la notificació.